長居陸上競技場

長居陸上競技場（粵拼：coeng4 geoi1 luk6 soeng6 ging6 gei6 coeng4） （日文：長居陸上競技場ながいりくじょうきょうぎじょう(Nagai Rikujō Kyōgijō)）係日本大阪府大阪市嘅一間大型體育場，喺1964年起好，位置喺東住吉區長居公園入面。 呢間球場曾經辦過2002年FIFA世界盃同2007年世界田徑錦標賽。另外，日本J1聯賽隊伍——大阪櫻花嘅主場就喺呢度。 史 1964年，體育場建設方喺大阪中央競輪場（1962年拆咗）嘅原地起咗間可以坐23,000人嘅體育場。場館落成之後辦過第18屆奧運會嘅爭第五位嘅足球比賽。 從第18屆奧運會結束之後到1975年為止，每年逢日本全國高等學校足球選手權大會期間做過主會場。 從1992年9月開始一直到1996年5月為止，球場搞過大型裝修。 2002年6月，韓日世界盃喺呢度辦過。 2007年8月25號～2007年9月2號辦過世界田徑錦標賽。 2014年3月，球場俾日本YANMAR公司冠名贊助5年，從而加多咗「YANMAR長居體育場」（日文：ヤンマースタジアム長居）個名。 2015年12月，世俱盃喺呢度辦過1/4決賽同第五名決賽嘅賽事。 概要 呢間球場喺日本攞過唔少獎： 日本陸上競技連盟第1官方認可 IAAF國際田徑聯合會草地第一官方認可 燈光設備——喺1996年全面裝修時，前場同後場各起咗好似拱門樣嘅瓦頂。 視聽覺装置——電子顯示板（球場北邊）、大型攝影裝置（球場南邊） 有400m×9嘅國際標準跑道、啱嗮舉辦各種比賽嘅天然草坪場地。 相 出面網頁 長居陸上競技場嘅官方網站 セレッソ大阪による案内 トップリーグによる案内